text: Biltur endte i husgavl
  05 marts 2012 kl. 08.03
  En 24-årig mand mistede sent søndag aften herredømmet over sin bil og påkørte et hus på Obbekærvej i Ribe. Manden er stadig indlagt, men uden for livsfare.
  Gavlen på huset, bilen og et el-kabel blev ødelagt under det voldsomme sammenstød. Vragdele fra bilen blev spredt over et stort område.
  Bilen havde litauiske nummerplader, selv om manden bor i Danmark. Han havde ikke kørekort.
  Politiet fik taget en blodprøve på manden for eventuelt at afsløre spirituskørsel.
  